
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 252 

5 Μαρτίου 2004 


ΑΠΟΦΑΣΕΙΣ 

Αριθ. 9473 

Έγκριση πολεοδομικής μελέτης της έκτασης Οικοδομι¬ 
κού Συνεταιρισμού Αιγυπτιωτών Δωδεκάνησου 
Συν.ΠΕ στη θέση «σαεα άθί ρϊπϊ» του δήμου Ρόδου (Ν. 
Δωδεκανήσου). 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 44, 124, 141, 142, 143,147 
(παρ.2), 154, 243, 248, 249, 250 και 255 του από 14.7.99 
π.δ/τος «Κώδικας βασικής Πολεοδομικής Νομοθεσίας (Δ' 
580), όπως τα άρθρα 243, 248, 249, 250 και 255 τροπο¬ 
ποιήθηκαν με τα άρθρα 4, 5, 6, 7 και 13 αντίστοιχα του 
Ν.2831/2000 «Τροποποίηση των διατάξεων του 
Ν. 1577/1985 "Γενικός Οικοδομικός Κανονισμός” και άλ¬ 
λες πολεοδομικές διατάξεις» (Α' 40). 

2. Τις διατάξεις του άρθρου 24παρ. 18 του Ν. 2508/1997 
«Βιώσιμη οικιστική ανάπτυξη των πόλεων και οικισμών της 
χώρας και άλλες διατάξεις» (Α' 124). 

3. Τις διατάξεις της παρ.25 περ.β του άρθρου 13 του 
Ν. 3212/2003 «Άδεια δόμησης, πολεοδομικές και άλλες 
διατάξεις θεμάτων αρμοδιότητας του Υπουργείου Πε¬ 
ριβάλλοντος, Χωροταξίας και Δημοσίων Έργων» (Α' 
308). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ.2α του άρθρου 1 του 
Ν.2469/1997 (Α' 38). 

5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484/31.10.2001). 

6. Την 53586/6312/14 7 1988 απόφαση του Αναπληρω¬ 
τή Υπουργού Περιβάλλοντος, Χωροταξίας και Δημοσίων 
Έργων «Έγκριση προδιαγραφών πολεοδόμησης εκτάσε¬ 
ων που ανήκουν σε οικοδομικούς συνεταιρισμούς και οι¬ 
κοδομικούς οργανισμούς» (Β' 534). 

7. Την 2736/197/1987 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση 


Γενικού Πολεοδομικού Σχεδίου (Γ.Π.Σ) του οικισμού Ρό¬ 
δου (Ν. Δωδεκανήσου)» (Δ' 193). 

8. Το ΧΟΠ/ΕΠΑ29/22.7.1999 έγγραφο του ΤΠ και ΠΕ 
Νομαρχιακής Αυτοδιοίκησης Δωδεκανήσου. 

9. Την 21880/2002 συμβολαιογραφική πράξη ενώπιον 
του συμβολαιογράφου Ρόδου Κων. Τζεδάκη παραχώρη¬ 
σης και μεταβίβασης στο δήμο των κοινοχρήστων-κοινω- 
φελών και ειδικών χρήσεων χώρων. 

10. Τη 297/2000 γνωμοδότηση του δημοτικού συμβου¬ 
λίου Ρόδου. 

11. Την 141/2001 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

12. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Εγκρίνεται το πολεοδομικό σχέδιο της έκτασης Οικο¬ 
δομικού Συνεταιρισμού «Αιγυπτιωτών Δωδεκανήσου 
Συν.ΠΕ» στη θέση «οαεα άθί ρίπί» του δήμου Ρόδου (Ν. 
Δωδεκανήσου) με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, χώρων στάθ¬ 
μευσης, κοινοχρήστων χώρων παιδικών χαρών, κοινο¬ 
χρήστων χώρων πλατειών αναψυκτηρίων, χώρων εμπορί¬ 
ου, χώρου πρόνοιας παιδικού σταθμού, όπως οι παραπά¬ 
νω ρυθμίσεις φαίνονται στα επτά (7) σχετικά πρωτότυπα 
διαγράμματα σε κλίμακα 1:500, που θεωρήθηκαν από τον 
Προϊστάμενο της Διεύθυνσης Τοπογραφικών Εφαρ¬ 
μογών με την 9473/2004 πράξη του και που αντίτυπά τους 
σε φωτοσμίκρυνση δημοσιεύονται με την παρούσα από¬ 
φαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής, της 
οποίας το πολεοδομικό σχέδιο εγκρίνεται με το άρθρο 1 
της παρούσας. 

Άρθρο 3 

α. Στους οικοδομήσιμους χώρους που χαρακτηρίζονται 
στα διαγράμματα του άρθρου 1 με στοιχεία 1,2, 3, 8, 11, 
14, 15, 16, 17, 18, 22, 23, 26, 27, 32, 33, 34, 35, 36, 37, 40, 
41, 42, 44, 45, 47, 49, 50, 51,52, 56 και 57 επιτρέπεται η 
χρήση μόνο κατοικίας. 

β. Στους οικοδομήσιμους χώρους που χαρακτηρίζονται 
στα ως άνω διαγράμματα ως χώροι εμπορίου επιτρέπεται 
η χρήση εμπορικών καταστημάτων (με εξαίρεση τις υπε¬ 
ραγορές καιταπολυκαταστήματα) του άρθρου 3του από 
20.2.87 Π.Δ/τος(166 Δ'). 

Άρθρο 4 

Στο πρόσωπο των οικοπέδων, οικοδομημένωνή μή, επι¬ 
βάλλεται προκήπιο πλάτους δύο και μισό (2,5) και τεσσά¬ 
ρων (4) μέτρων όπως φαίνεται στα διαγράμματα του άρ¬ 
θρου 1 . 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης ορίζονται, ως εξής: 

Α. Γιατους οικοδομήσιμους χώρους με χρήση μόνο κα¬ 
τοικίας. 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τριακόσια πενήντα (350) τ. μέτρα. 

2. Μέγιστο ποσοστό κάλυψης: σαράντα τοις εκατό 
(40%) της επιφάνειας τους. 

3. Συντελεστής δόμησης: τέσσερα δέκατα (0,4) με μέγι¬ 
στο εμβαδόν δομημένης επιφάνειας ανά μερίδα εκατόν 
είκοσι (120) τ. μέτρα. 

4. Μέγιστο επιτρεπόμενο ύψος των ανεγερθησομένων 
κτιρίων: επτά μέτρα και μισό (7,50). 

5. Μέγιστος αριθμός ορόφων των κτιρίων: δύο (2) μέ¬ 
τρα. 

Β. Για τους χώρους ειδικών χρήσεων που καθορίζονται 
με το άρθρο 1 της παρούσας,ορίζονται ως εξής: 

1. - Χώροι εμπορίου 

- Μέγιστο ποσοστό κάλυψης: σαράντα τοις εκατό (40%) 
της επιφάνειας τους 

- Συντελεστής δόμησης: τέσσερα δέκατα (0,4) 

- Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

2. Χώρος κτιρίου πρόνοιας παιδικού σταθμού 

- Μέγιστο ποσοστό κάλυψης: εξήντα τοις εκατό (60%) 
της επιφάνειας τους 

- Συντελεστής δόμησης: έξι δέκατα (0,6) 

- Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,5) μέτρα 

3. Χώροι πλατείας αναψυκτηρίων 

- Καθορίζεται στον κοινόχρηστο χώρο υπό στοιχείο 
Ο.Τ. 13 κόκκινο περίγραμμα κτιρίου αναψυκτηρίου και χώ¬ 
ρων υγιεινής συνολικού εμβαδού εβδομήντα πέντε (75) 
τετραγωνικών μέτρων και ύψους πέντε (5) μέτρων. 

Γ. Επιπλέον των ανωτέρω ισχύουν καιτα εξής: 

1. Απαγορεύεται η κατασκευή κτιρίων επί υποστυλωμά¬ 
των (ΡΙΕΟΤΙ3) 

2. Απαγορεύεται η τοποθέτηση λυομένων κατασκευών 
στο σύνολο της έκτασης του οικοδομικού συνεταιρισμού. 

3. Επιβάλλεται η κατασκευή αποστραγγιστικής τάφρου 
παράλληλης στον κεντρικό άξονα που διασχίζει το βόρειο 
τμήμα της έκτασης σύμφωνα με την υδρογεωλογική υ¬ 
δραυλική μελέτη. 

4. Επιβάλλεταιη απομάκρυνση των υπαρχουσώντεχνη- 
τών επιχωματώσεωντα δε κτίρια πρέπει να θεμελιώνονται 
σε συνεκτικό υπόβαθρο. 

5. Στους οικοδομήσιμους χώρους που γειτνιάζουν με 
τμήματα ακατάλληλα για δόμηση η απόσταση της οικο¬ 
δομικής γραμμής ορίζεται σε δέκα (10) μέτρα τουλάχι¬ 
στον από το όριο αυτών. 


6. Η μελέτη εφαρμογής των έργων τεχνικής υποδομής 
ειδικά για τις επεμβάσεις σε τμήματα ακατάλληλα για δό¬ 
μηση λόγω μεγάλων φυσικών κλίσεων, πρέπει να συνο¬ 
δεύεται από αντίστοιχη γεωλογική γεωτεχνική μελέτη, ώ¬ 
στε να εξασφαλιστεί η ευστάθεια των προβλεπομένωντε- 
χνητών πρανών και των εδαφών θεμελίωσης κτιρίων. 

7. Όλες οι εργασίες εκσκαφών γίνονται με την επίβλε¬ 
ψη εκπροσώπου των αρμοδίων υπηρεσιώντου Υπουργεί¬ 
ου Πολιτισμού μετά από έγκαιρη προειδοποίηση. Εάν κα¬ 
τά τις εκσκαφές αποκαλυφθούν αρχαία τότε διακόπτο¬ 
νται οι εργασίες και διεξάγεται ανασκαφική έρευνα από 
τα αποτελέσματα της οποίας κρίνεται η περαιτέρω πο¬ 
ρεία για την αξιοποίηση της έκτασης. 

8. Στο δώμα δεν επιτρέπεται καμία κατασκευή εκτός 
των επιτρεπομένων κατά ΓΟΚ και η απόληξη του κλιμακο¬ 
στασίου δεν μπορεί να υπερβαίνει το μικτό ύψος των 2,40 
μέτρων. 

9. Σε κάθε οικόπεδο είναι υποχρεωτική η δημιουργία 
χώρων στάθμευσης που κατοχυρώνεται με συμβολαιο¬ 
γραφική πράξη. 

10. Σε περίπτωση κατασκευής στέγης η κλίση αυτής δεν 
επιτρέπεται να υπερβαίνειτο30% καιτο μέγιστο ύψος της 
τα 1,50 μέτρα. 

11. Για οποιαδήποτε κατασκευή απαιτείται η έγκριση 
της αρμοδίας Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 

12. Επιτρέπεται η εγκατάσταση ηλιακών συλλεκτών μό¬ 
νο εφόσον η συλλεκτική επιφάνεια ενσωματώνεται πλή¬ 
ρως στην επιφάνεια της στέγης ή του δώματος, το δε δο¬ 
χείο αποθήκευσης να βρίσκεται στο εσωτερικό του κτιρί¬ 
ου. 

13. Απαγορεύεται η κατασκευή συνεχούς περιμετρικού 
εξώστη και επιβάλλεται η διάσπασή τους. 

14. Απαγορεύεται η τοποθέτηση διαφημίσεων και δια¬ 
φημιστικών πινακίδων στους ελεύθερους χώρους, καθώς 
και στους πεζοδρόμους. Επιτρέπεται μόνο η τοποθέτηση 
πινακίδων που πληροφορούν για τη θέση των λοιπών χώ¬ 
ρων πλην κατοικίας και αφορούν τις δραστηριότητες του 
οικισμού. Οι πινακίδες αναγράφονται υποχρεωτικά στην 
ελληνική γλώσσα. Σε περίπτωση που απαιτείται ξενό¬ 
γλωσση πινακίδα αυτή τοποθετείται κάτωθεν της ελληνι¬ 
κής με μικρότερα γράμματα. 

Στις κατοικίες απαγορεύεται η τοποθέτηση διαφημιστι¬ 
κών πινακίδων και επιγραφών οποιοσδήποτε μορφής και 
υλικού τόσο επί των όψεων,όσο και επί των δωμάτων αυ¬ 
τών. 

15. Μετά την έγκριση της πολεοδομικής μελέτης και 
πριν την υλοποίηση του ρυμοτομικού σχεδίου επί του ε¬ 
δάφους εγκρίνεται πλήρης μελέτη περιβαλλοντικών επι¬ 
πτώσεων σύμφωνα με τις ισχύουσες διατάξεις. 

16. Επιβάλλεται η φύτευση των ακαλύπτων χώρων των 
ιδιωτικών οικοπέδων και των κοινοχρήστων χώρων. 

Άρθρο 6 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΡΥΜΟΤΟΜΙΚΟ ΣΧΕΔΙΟ 


ΣΦΡΑΠΔΑ-ΥΠΟΓΡΑΦΗ .. 


Μάρτιος 1999 

ΡΥΜΟΤΟΜΙΚΟ ΣΧΕΔΙΟ 

